ກະຊວງ ປກສ ປະກາດການແຕ່ງຕັ້ງ ຮອງຫົວໜ້າກົມໃຫຍ່ການເມືອງ ກະຊວງ ປກສ
ກະຊວງປ້ອງກັນຄວາມສະຫງົບ ຈັດພິທີປະກາດການແຕ່ງຕັ້ງ ຮອງຫົວໜ້າກົມໃຫຍ່ການເມືອງ ກະຊວງປ້ອງກັນຄວາມສະຫງົບ ໃນວັນທີ່ 19 ມີນາ 2020 ເປັນກຽດເຂົ້າຮ່ວມໂດຍ ພົຕ ປອ ສົມຫວັງ ທໍາມະສິດ ຮອງລັດຖະມົນຕີກະຊວງປ້ອງກັນຄວາມສະຫງົບ, ມີບັນດາຄະນະພັກກະຊວງ, ຄະນະປະຈໍາພັກກົມໃຫຍ່, ຫົວໜ້າກົມກອງອ້ອມຂ້າງກະຊວງ, ພ້ອມດ້ວຍພະນັກງານການນຳກົມກອງອ້ອມຂ້າງກົມໃຫຍ່ການເມືອງ ກະຊວງປ້ອງກັນຄວາມສະຫງົບເຂົ້າຮ່ວມ. ພົຈວ ປອ ສຸວັນນີ ສີສຸພາບມີໄຊ ຮອງຫົວໜ້າກົມໃຫຍ່ການເມືອງ ກະຊວງປ້ອງກັນຄວາມສະຫງົບ ໄດ້ຜ່ານຂໍ້ຕົກ ຂອງກະຊວງ ປກສ, ວ່າດ້ວຍການແຕ່ງຕັ້ງນາຍຕໍາຫຼວດ ທີ່ຂຶ້ນກັບກົມໃຫຍ່ການເມືອງ ກະຊວງປ້ອງກັນຄວາມ ໃນນີ້ ທ່ານລັດຖະມົນຕີກະຊວງປ້ອງກັນຄວາມສະຫງົບ ຕົກລົງ ແຕ່ງຕັ້ງ ທ່ານ ພົຈວ ຄໍາສາຍ ຈັນທະວົງ ເປັນຮອງຫົວໜ້າກົມໃຫຍ່ການເມືອງ ກະຊວງປ້ອງກັນຄວາມສະຫງົບ ສ່ວນຫົວໜ້າ ແລະ ຮອງທີ່ມີຢູ່ແລ້ວແມ່ນຮັກສາໄວ້ຄືເກົ່າ. ທັງນີ້ກໍເພື່ອເປັນການປັບປຸງກົງຈັກການຈັດຕັ້ງ ຂອງກົມໃຫຍ່ການເມືອງ ກະຊວງປ້ອງກັນຄວາມສະຫງົບ ໃຫ້ປອດໃສ, ເຂັ້ມແຂງ, ໜັກແໝ້ນ ແລະ ສາມາດຕອບສະໜອງກັບຄວາມຮຽກຮ້ອງຕ້ອງການຂອງໜ້າທີ່ການເມືອງໃນໄລຍະໃໝ່. ໂອກາດດຽວກັນ ພົຕ ປອ ສົມຫວັງ ທໍາມະສິດ ກໍໄດ້ໂອ້ລົມເນັນໜັກໃຫ້ຄະນະພັກ,ຄະນະບັນຊາ ຂອງກົມໃຫຍ່ການເມືອງ ກະຊວງປ້ອງກັນຄວາມສະຫງົບ ໂດຍສະເພາະກໍແມ່ນຜູ້ທີ່ໄດ້ຮັບຕໍາແໜ່ງໃໝ ໃຫ້ເອົາໃຈໃສກໍ່ສ້າງພັກ, ກໍ່ສ້າງພະນັກງານພາຍໃນກົມໃຫຍ່ການເມືອງ ກະຊວງປ້ອງກັນຄວາມສະຫົງບ ມີຄວາມໜັກແໜ້ນ ທາງດ້ານການເມືອງ,ເຕີບໃຫຍ່ຂະຫຍາຍຕົວເຂັ້ມແຂງ ດ້ານວຽກງານວິຊາສະເພາະ ເຮັດໃຫ້ກໍາລັງປ້ອງກັນຄວາມສະຫງົບມີປະສິພາບດີຂຶ້ນກວ່າເກົ່າ.